CELEX: 62013CN0567
Language: sl
Date: 2013-11-05 00:00:00
Title: Zadeva C-567/13: Predlog za sprejetje predhodne odločbe, ki ga je 5. novembra 2013 vložilo Fővárosi Törvényszék (Madžarska) – Nóra Baczó, János István Vizsnyiczai proti Raiffeisen Bank Zrt.

8.3.2014   
            
            
               SL
            
            
               Uradni list Evropske unije
            
            
               C 71/2
            
         
      Predlog za sprejetje predhodne odločbe, ki ga je 5. novembra 2013 vložilo Fővárosi Törvényszék (Madžarska) – Nóra Baczó, János István Vizsnyiczai proti Raiffeisen Bank Zrt.
      (Zadeva C-567/13)
      (2014/C 71/02)
      Jezik postopka: madžarščina
      
         Predložitveno sodišče
      
      Fővárosi Törvényszék
      
         Stranke v postopku v glavni stvari
      
      
         Tožeči stranki: Nóra Baczó in János István Vizsnyiczai
      
         Tožena stranka: Raiffeisen Bank Zrt.
      
         Vprašanji za predhodno odločanje
      
      
                  1.
               
               
                  Ali potrošniku škoduje sodni postopek, v katerem tožeča stranka v sporu pred okrajnim sodiščem zaradi razglasitve neveljavnosti pogodbe (splošnih pogodbenih pogojev) v tožbi tudi predlaga, naj se pogoj iz pogodbe, ki je predmet spora, razglasi za nepošten, s čimer bi se utemeljila pristojnost drugega sodišča, okrožnega sodišča (törvényszék)[?] V sporu, ki ga je začela druga pogodbena stranka, lahko namreč potrošnik pred okrajnim sodiščem uveljavlja nepoštenost pogodbenega pogoja (1), medtem ko mora potrošnik pri predložitvi spora okrožnemu sodišču plačati višje takse.
               
            
                  2.
               
               
                  Ali bi se položaj uravnotežil, če bi lahko potrošnik v postopku, ki ga je pred okrajnim sodiščem začel zaradi ugotovitve neveljavnosti pogodbe, uveljavljal tudi nepoštenost nekaterih pogodbenih pogojev, ne da bi zato prenehala pristojnost tega okrajnega sodišča[?]
               
            
         (1)  Direktiva Sveta 93/13/EGS z dne 5. aprila 1993 o nedovoljenih pogojih v potrošniških pogodbah (UL, posebna izdaja v slovenščini, poglavje 15, zvezek 2, str. 288).